પ્રદ્યુમ્નની હત્યાના કેસમાં સીબીઆઇ તપાસ બાદ નવો વળાંક આવ્યો છે અને આ સાથે હરિયાણા પોલીસની મુસીબતો વધવાની શક્યતા છે. પ્રદ્યુમ્નની હત્યાના મામલે પોલીસ દ્વારા સૌ પ્રથમ બસ કંડક્ટરની ધરપકડ કરવામાં આવી હતી, હવે તેને ટૂંક સમયમાં જ રાહત મળી શકે છે. આ બસ કંડક્ટર અશોકની મુક્તિ માટે વકીલ મોહિત વર્મા દ્વારા શનિવારે અરજી કરવામાં આવશે. ત્યાર બાદ અશોકનો પરિવાર પોલીસ વિરુદ્ધ કોર્ટનો દરવાજો ખખડાવે એવી શક્યતા છે. આ મામલે હરિયાણા પોલીસ વિરુદ્ધ માનહાનિનો કેસ થઇ શકે છે. પ્રદ્યુમ્નની હત્યાના બીજા દિવસે જ ગુરુગ્રામ પોલીસે કંડક્ટર અશોકની ધરપકડ કરી હતી. કેસને બને એટલી જલ્દી ઉકેલવાની ઉતાવળમાં પોલીસે બસ કંડક્ટરને જ આરોપી બનાવી દીધો હતો.